## Naredba o izmjenama i dopunama Naredbe o obaveznom atestiranju betonskih kanalizacijskih cijevi duljih od jednog metra

### NN 1/2001 (5.1.2001.), Naredba o izmjenama i dopunama Naredbe o obaveznom atestiranju betonskih kanalizacijskih cijevi duljih od jednog metra

# DRŽAVNI ZAVOD ZA NORMIZACIJU I MJERITELJSTVO

19

Na teme­lju članka 5. stavka (2), članka 13. stavka (2), članka 17.
stavka (2) i članka 23. stavka (4) Zakona o normizaciji (»Narodne novine«, broj
55/96), ravnate­lj Državnog zavoda za normizaciju i mjerite­ljstvo donosi

## NAREDBU

### O IZMJENAMA I DOPUNAMA NAREDBE O OBAVEZNOM ATESTIRANJU BETONSKIH KANALIZACIJSKIH CIJEVI DULJIH OD JEDNOG METRA

Članak 1.

U Naredbi o obaveznom atestira­nju betonskih kanalizacijskih cijevi du­ljih
od jednog metra (»Službeni list SFRJ«, broj 34/85), u točki 7. podtočka 1) i
podtočka 2) mije­njaju se i glase:

»1) uzorke za ispitiva­nje tipa proizvoda uzima, prema svo­jem izboru,
ovlaštena pravna osoba za potvrđiva­nje na skla­dištu kod dobav­ljača;

2) ovlaštena pravna osoba za potvrđiva­nje uzima najma­nje tri cijevi
istog unutraš­nje­g promjera.

O uzima­nju uzoraka sastav­lja se zapisnik koji sadrži ove podatke:

a) tvrtku odnosno ime i sjedište dobav­ljača;

b) naziv i broj uzoraka;

c) mjesto i datum uzima­nja uzoraka;

d) datum izrade uzetih uzoraka betonskih cijevi.

Zapisnik o uzima­nju uzoraka potpisuju predstavnici dobav­ljača i ovlaštene
pravne osobe za potvrđiva­nje.«

Članak 2.

Točka 10. mije­nja se i glasi:

»10. Proizvod za koji je izdana potvrda o sukladnosti dobav­ljač mora
označiti potvrdbenim znakom prema Pravilniku o izgledu i upotrebi potvrdbenog
(certifikacijskog) znaka (»Narodne novine«, broj 88/98, 165/98 i 8/99).

Visina »B« potvrdbenog znaka iznosi 50 mm.

Proizvod koji je obi­lježen potvrdbenim znakom mora imati i datum
proizvod­nje.«

Članak 3.

U točki 11., iza podtočke b) dodaje se podtočka c) koja glasi:

»c) Provjeru osposob­ljenosti i nadzor nad ovlaštenom pravnom osobom za
potvrđiva­nje proizvoda provodi Državni zavod za normizaciju i mjerite­ljstvo
prema kriterijima norme HRN EN 45001:1996, ako u naredbi nije drukčije
propisano.«

Članak 4.

Iza točke 11. dodaju se nove
točke 11.a. i 11.b. koje glase:

»11.a. Rješe­nja o ovlašte­nju
pravnih osoba za potvrđiva­nje proizvoda donesena prije stupa­nja na snagu ove
naredbe ostaju na snazi dvanaest mjeseci od dana stupa­nja na snagu ove
naredbe.

Ovlaštene pravne osobe moraju
u roku iz stavka 1. ovoga članka zadovo­ljiti sve uvjete iz točke 11. naredbe.

11.b. U cijelome tekstu
Naredbe o obaveznom atestira­nju betonskih kanalizacijskih cijevi du­ljih od
jednog metra, riječ »atestira­nje« zamje­njuje se riječju »potvrđiva­nje«, riječ
»atest« zamje­njuje se riječima »potvrda o sukladnosti«, riječ »standard« zamje­njuje
se riječju »norma«, riječi »jugoslavenski standard« zamje­njuje »hrvatska
norma«, oznaku »JUS« zamje­njuje oznaka »HRN«, riječi »organizacija udruženog
rada ovlaštena za atestira­nje« zamje­njuje se riječima »ovlaštena pravna osoba
za potvr­điva­nje«, a riječi »Savezni zavod za standardizaciju« zamje­njuje se
riječima »Državni zavod za normizaciju i mjerite­ljstvo«, u odgovarajućemu rodu
i padežu.«

Članak 5.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/00-02/62
Urbroj: 558-04/9-00-1
Zagreb, 22. prosinca 2000.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Naredba, NN 1/2001-19